nl da da da da da da da da da da da da da da da da da da da da da da da da sv da da da da da da da da da de en nb da da de da da da da de da da da en nb en da en da da da en da nb da en en da nb da fr da nb sv
100.000 kr. til kunstprojekt på dit uddannelsessted
I LB mener vi, at kunsten gør en forskel for samfundet; den udfordrer vanetænkning, prøver grænser af og udvikler børn såvel som voksne. Den gør os bedre til at reflektere og tænke kreativt og gør os åbne for erfaringer.
Derfor giver LB Foreningen hvert år op til 100.000 kroner til kunstprojekter på tre uddannelsessteder rundt omkring i landet. Projekterne skal både inddrage børn eller studerende og skabe et varigt værk af kulturel og kunstnerisk værdi.
I 2021 var det Københavns åbne Gymnasium, daginstitutionen Solsikken og Aurehøj Gymnasium, der er de heldige modtagere. De fik tilsammen 250.000 kroner til at skabe tre unikke projekter. Alle tre er i gang og forventes færdige inden året er omme.
Og i år er ikke anderledes. I 2022 kunne alle – fra børnehaver til universitetsuddannelser – i postnumrene 3700-4799, søge puljen.
Fristen for ansøgninger var 8. april 2022.
Har I uddybende spørgsmål, er I meget velkomne til at kontakte Nicoline Skjærlund på nisk@lb.dk.
Vejledning til ansøgning af kunstsponsorat
Hvem kan søge et sponsorat?
I 2021-2022 kunne uddannelsessteder indenfor postnummer 3700-4799 søge et kunstsponsorat.
Uddannelsessteder dækker over alt fra børnehaver, private/frie grundskoler*, efterskoler, ungdomsuddannelser, produktionsskoler, gymnasiale uddannelser, erhvervsfaglige uddannelser, professionshøjskoler, erhvervsakademier til universitetsuddannelser.
Hvor mange penge kan der ansøges om?
Man kan ansøge om op til 100.000 kroner.
Betingelser for tildeling af et sponsorat
Kunstsponsoratet skal munde ud i et permanent værk/udsmykning til uddannelsesstedet, hvorfor det skal udføres inden for genren billedkunst, skulptur, kunsthåndværk eller design.
Værket/udsmykningen skal udføres i samarbejde med en kunstner – gerne en lokal kunstner fra området.
Det er ligeledes et krav, at der før, under eller efter udsmykningens udførelse lægges stor vægt på, at børnene/de unge bliver inddraget i en kreativ proces med kunstneren omkring den specifikke udsmykning.
Ansøgningen skal indeholde følgende generelle informationer:
Hvem der er ansøger
En beskrivelse af udsmykningen
En beskrivelse af, hvordan udsmykningen skal udføres, inkl. materialevalg
Hvilke børn/unge (alder/klassetrin) fra uddannelsesstedet, der inddrages i projektet
Hvilken forventet effekt udsmykningen og dennes proces vil have for børnene/de unge
Hvor udsmykningen skal placeres på uddannelsesstedet
CV for kunstneren/kunstnerne skal vedlægges. Hvis kunstneren er ansat på uddannelsesstedet eller på anden vis har nære relationer hertil, bør det fremgå.
Ansøgningen vurderes af en komité fra LB Foreningen.
Hvem skal ansøgningen sendes til?
Ansøgningen sendes til Nicoline Skjærlund, nisk@lb.dk
* Kunstsponsoraterne var i 2015-2018 alene forbeholdt folkeskoler, mens perioden 2019-2022 er forbeholdt alle andre uddannelsessteder end folkeskoler.
Kunstprojekter vi har støttet
Professionshøjskolen Absalon – Campus Roskilde
Skole og Ungecenter Concura
Læs mere om projekterne her.
Læs mere om projekterne her.
Hadsten Fri Fagskole. Se billeder fra projektet her.
Social- og Sundhedsskolen Herning. Se billeder fra projektet her.
Vestbyen Friskole. Se billeder fra projektet her.
Skolen ved Gurrevej, Helsingør. Se billeder fra projektet her.
Trongårdsskolen, Kgs. Lyngby. Se billeder fra projektet her.
Herstedlund Skole, Albertslund. Se billeder fra projektet her.
Ørslevkloster Skole ved Limfjorden. Se billeder fra projektet her.
Engdalskolen ved Århus. Se billeder fra projektet her.
Sønderholm Skole i Nibe
Fællesskolen Hammelev Sct. Severin-afdelingen i Haderslev
Vestre Skole i Odense
Eskilstrup Skole på Falster